Išrinktieji (TV serialas)
„Išrinktieji“ (angl. Supernatural) – amerikiečių dramos/siaubo žanro televizijos serialas, kurio autorius Erikas Kripke. Pagrindinius vaidmenis atlieka Džaredas Padaleckis ir Džensenas Eklsas. Jiedu vaidina brolius Semą ir Dyną Vinčesterius (angl. Sam and Dean Winchester). Pasakojama kaip jie medžioja demonus, vaiduoklius, pabaisas ir kitas antgamtines būtybes. Pirmoji serija, kuri buvo nufilmuota Vankuveryje, Kanadoje, debiutavo 2005 m. rugsėjo 13 d. Antro sezono premjera įvyko 2006 m. rugsėjo 28 d., trečiojo – 2007 m. spalio 4 d., nors pastarasis buvo pertrauktas įvykusio rašytojų streiko, tačiau „Išrinktieji“ sugrįžo ketvirtajam sezonui 2008 m. rugsėjo 18 d. Serijos buvo pratęstos penktam sezonui 2009 m. vasario 24 d. 2010 m. rugsėjo 24 d. išėjo šeštas sezonas, 2011 m. rugsėjo 23 d. – septintas sezonas, 2012 m. spalio 3 d. – aštuntas sezonas, 2013 m. spalio 8 d. – devintas sezonas, 2014 m. spalio 6 d. – dešimtas sezonas. 2015 m. spalio 7 d. – vienuoliktas sezonas.